《右寄此诗后忽得简云儿曹亦寄五言用韵毕同殆》
宋代·姜特立

天性固自同，学问亦有源。
胡为两章句，韵韵皆蝉联。
有如五音作，琴瑟随宫悬。
排比不乱行，又似贯珠然。
窃意予父子，与公有世缘。
精神所交感，默契难言诠。
书来亟报我，故事前无传。
欲将此段奇竟入佳话编。况复惠新句，
律吕递相宣。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。